
 DR.30.10.2003 

 

46 

Di samping kita mendidik mereka dari soal accounting, di samping kita mendidik 
mereka mengenai soal book-keeping, di samping kita mendidik mereka untuk 
mengemukakan business strategy yang efektif, tetapi setelah mereka menjadi usahawan, 
adakah mereka dididik supaya menitikberatkan soal mutu?  Ini penting.  Saya pernah 
membuat kajian mengenai Sogoshosha di Jepun selama tiga bulan, Tuan Yang di-Pertua, 
iaitu sebelum Dasar Pandang Ke-Timur diperkenalkan.  Sewaktu itu saya berkhidmat 
dengan The New Straits Times dan mereka amat tertarik dengan konsep Sogoshosha. 

Konsep Sogoshosha adalah satu konsep yang mempunyai satu network – jalinan 
kerjasama di antara semua pemain besar di negeri Jepun.  Mereka mendukung semangat 
kerjasama, mereka berlumba apabila perlu tetapi mendukung antara satu sama lain apabila 
waktunya sampai.  Itulah semangat yang menjayakan Sogoshosha, dan mereka sanggup 
bekerja keras.  Mereka menitikberatkan mutu, mereka pantas untuk mengenal pasti 
business opportunities.   

Itulah apa yang dipermainkan oleh Sogoshosha.  Namanya amat hebat tetapi 
sebenarnya ia adalah trading houses, seumpama trading houses yang terlibat dalam 
marketing sebagaimana Boustead dan sebagainya.  Tetapi satu keanehan tentang 
Sogoshosha adalah kesetiakawanan di antara pemain itu sendiri.  Tidak semacam di 
Malaysia, kita mempunyai berbagai-bagai syarikat telekom, umpamanya, syarikat telefon 
bimbit, apabila didorong untuk bergabung pun susah, pada hal penggabungan itu adalah 
menuju ke arah meningkatkan competitive edge pada zaman global, pada zaman kita 
bertembung dengan anjakan dan desakan daripada luar.  Itu pun susah.  Beberapa bank 
yang dicadang untuk disatukan menghadapi berbagai-bagai politik di dalam banking 
industri.  

Tidak berapa lama lagi, apabila kerajaan mendesak supaya digabungkan syarikat-
syarikat insurans, akan timbul berbagai-bagai cerita politik di dalam insurance industry, dan 
juga akan didukung oleh pihak-pihak politik yang songsang di dalam negara.  Jadi, kita 
harus menghadapinya.  Soalnya kita harus bersikap bekerjasama, bersetiakawan dan 
sentiasa mendukung semangat nasional itu, semangat kebangsaan itu, bendera Malaysia 
yang akan kita kibarkan, nama Malaysia yang akan kita harumkan di luar negara.  Itu 
keanehan dan itulah juga keunikan Sogoshosha dari negeri Jepun. 

Kepada mereka, dengan izin, the flag is the first.  Dia junjung walaupun orang 
kata, “Patah sayap bertongkat paruh namun tetap terbang jua”.  Itu semangat dia.  Dia tidak 
mahu menunjukkan kelemahan dia di mata dunia luar.  Setiap kelemahan di antara mereka 
yang menjadi player untuk international bidding, mereka akan tutup.  Di sini tidak.  Satu 
syarikat umpamanya, bila tidak dapat tender, syarikat ini akan ditohmah; tetapi kalau 
syarikat ini dapat, maka akan ditohmah juga, mungkin ada favouritism dan sebagainya.  

Tetapi tidak di Jepun, unity, perpaduan mereka, oneness, kesatuan mereka, 
kenegaraan mereka, semangat nasionalisme mereka, itu diterjemahkan kepada soal 
perniagaan.  Semangat ‘Boshido’ mereka diterjemahkan kepada perniagaan.  Semangat 
‘Harakiri’  mereka diterjemahkan kepada perniagaan.  Ini dia.  Di Malaysia, saya rasa kalau 
kita benar-benar bekerja keras untuk menggabungkan minda kita, mencambahkan 
pemikiran kita, mencari bentuk Sogoshosha ala Malaysia, apakah yang akan kita 
ketengahkan?  Saya yakin our diversity, dengan izin, kepelbagaian masyarakat Malaysia 
dengan budaya-budaya lamanya, akan mewujudkan satu pasukan Sogoshosha yang amat 
kuat oleh kerana gabungan di antara keusahawanan masyarakat Cina, orang-orang India, 
kesungguhan orang-orang yang datang daripada tanah Bugis, Jawa dan sebagainya, 
macam saya, itu semua mempunyai specialty, mempunyai keistimewaan yang boleh 
digabungkan menjadi ciri-ciri Malaysia. 

Saya amat yakin, kalau kita hendak ke luar negara menjadi international player, 
pertama sekali kita harus perkenalkan diri kita “We are Malaysians” – kita adalah orang 
Malaysia, bukan kata, “Kami daripada Nokiakah, kami daripada Berjaya Groupkah”. Tidak.  
“We are Malaysians”, itu yang sepatutnya.  Jadi, apabila kita mempunyai semangat 
kekitaan, maka segala-galanya akan fall into place nicely, dengan izin.  Segala-galanya 
akan diletak pada tempat yang sewajarnya.   



46. Di samping kita mendidik mereka dari soal accounting, di samping kita mendidik mereka mengenai soal book-keeping, di samping kita mendidik mereka untuk mengemukakan business strategy yang efektif, tetapi setelah mereka menjadi usahawan, adakah mereka dididik supaya menitikberatkan soal mutu? Ini penting. Saya pernah membuat kajian mengenai Sogoshosha di Jepun selama tiga bulan, Tuan Yang di-Pertua, iaitu sebelum Dasar Pandang Ke-Timur diperkenalkan. Sewaktu itu saya berkhidmat dengan The New Straits Times dan mereka amat tertarik dengan konsep Sogoshosha. Konsep Sogoshosha adalah satu konsep yang mempunyai satu network- jalinan kerjasama di antara semua pemain besar di negeri Jepun. Mereka mendukung semangat kerjasama, mereka berlumba apabila perlu tetapi mendukung antara satu sama lain apabila waktunya sampai. Itulah semangat yang menjayakan Sogoshosha, dan mereka sanggup bekerja keras. Mereka menitikberatkan mutu, mereka pantas untuk mengenal pasti business opportunities. Itulah apa yang dipermainkan oleh Sogoshosha. Namanya amat hebat tetapi sebenarnya ia adalah trading houses, seumpama trading houses yang terlibat dalam marketing sebagaimana Boustead dan sebagainya. Tetapi satu keanehan tentang Sogoshosha adalah kesetiakawanan di antara pemain itu sendiri. Tidak semacam di Malaysia, kita mempunyai berbagai-bagai syarikat telekom, umpamanya, syarikat telefon bimbit, apabila didorong untuk bergabung pun susah, pada hal penggabungan itu adalah menuju ke arah meningkatkan competitive edge pada zaman global, pada zaman kita bertembung dengan anjakan dan desakan daripada luar. Itu pun susah. Beberapa bank yang dicadang untuk disatukan menghadapi berbagai-bagai politik di dalam banking industri. Tidak berapa lama lagi, apabila kerajaan mendesak supaya digabungkan syarikat- syarikat insurans, akan timbul berbagai-bagai cerita politik di dalam insurance industry, dan juga akan didukung oleh pihak-pihak politik yang songsang di dalam negara. Jadi, kita harus menghadapinya. Soalnya kita harus bersikap bekerjasama, bersetiakawan dan sentiasa mendukung semangat nasional itu, semangat kebangsaan itu, bendera Malaysia yang akan kita kibarkan, nama Malaysia yang akan kita harumkan di luar negara. Itu keanehan dan itulah juga keunikan Sogoshosha dari negeri Jepun. Kepada mereka, dengan izin, the flag is the first. Dia junjung walaupun orang kata, "Patah sayap bertongkat paruh namun tetap terbang jua". Itu semangat dia. Dia tidak mahu menunjukkan kelemahan dia di mata dunia luar. Setiap kelemahan di antara mereka yang menjadi player untuk international bidding, mereka akan tutup. Di sini tidak. Satu syarikat umpamanya, bila tidak dapat tender, syarikat ini akan ditohmah; tetapi kalau syarikat ini dapat, maka akan ditohmah juga, mungkin ada favouritism dan sebagainya. Tetapi tidak di Jepun, unity, perpaduan mereka, oneness, kesatuan mereka, kenegaraan mereka, semangat nasionalisme mereka, itu diterjemahkan kepada soal perniagaan. Semangat 'Boshido' mereka diterjemahkan kepada perniagaan. Semangat 'Harakiri' mereka diterjemahkan kepada perniagaan. Ini dia. Di Malaysia, saya rasa kalau kita benar-benar bekerja keras untuk menggabungkan minda kita, mencambahkan pemikiran kita, mencari bentuk Sogoshosha ala Malaysia, apakah yang akan kita ketengahkan? Saya yakin our diversity, dengan izin, kepelbagaian masyarakat Malaysia dengan budaya-budaya lamanya, akan mewujudkan satu pasukan Sogoshosha yang amat kuat oleh kerana gabungan di antara keusahawanan masyarakat Cina, orang-orang India, kesungguhan orang-orang yang datang daripada tanah Bugis, Jawa dan sebagainya, macam saya, itu semua mempunyai specialty, mempunyai keistimewaan yang boleh digabungkan menjadi ciri-ciri Malaysia. Saya amat yakin, kalau kita hendak ke luar negara menjadi international player, pertama sekali kita harus perkenalkan diri kita "We are Malaysians"- kita adalah orang Malaysia, bukan kata, "Kami daripada Nokiakah, kami daripada Berjaya Groupkah". Tidak. "We are Malaysians", itu yang sepatutnya. Jadi, apabila kita mempunyai semangat kekitaan, maka segala-galanya akan fall into place nicely, dengan izin. Segala-galanya akan diletak pada tempat yang sewajarnya.